Hriech

Čo je hriech?

* Hriech je doslova **robiť niečo, čo sa nepáči Bohu**.
* Podstata hriechu je **zameranosť na seba**. Keď konáme v súlade s našou sebeckou podstatou, vtedy hrešíme a zarmucujeme Boha. Je napísané v liste *Rim 3,23: “Všetci totiž zhrešili a nemajú slávy Božej.”*
* Hriech **nás oddeľuje od Boha**, oddeľuje nás od slávy, ktorá je prirodzenosťou alebo súčasťou Boha. Boha trápi, ak žijeme v hriechu, pretože nás má veľmi rád. Chcel nám dať svoju slávu, ale hriech mu to neumožňuje. Hriech mu to akoby zabraňuje. Toto je najhoršie na hriechu: že **nás veľmi ničí a spôsobuje v našom vnútri rozklad**. Oddeľuje človeka od Boha.

**Prečo sme hriešnici? Čo ťa robí hriešnikom?**

* Dedičný hriech. Sklon k hriechu. Osobné hriechy. Telo. Vedome robiť zle. Oslabená vôľa. Áno, toto všetko prispieva k tomu aby sme činili zlé veci.
* Nie preto sme hriešnici, že robíme zlé veci, ale preto, že **sme takí**, **takí sme sa narodili.** Naša **prirodzenosť je hriešna**.
* Hriešnikom ťa neodčiní dobré správanie, pretože Boh je nekonečne urazený hriechom človeka. Medzi nami a Bohom je kvôli hriechu obrovská priepasť. My sme od Boha oddelení a naša dobrota nás nemôže preniesť do stavu takej svätosti a nádhery, že Boh by nás mohol prijať.

**Čo spôsobuje hriech v živote človeka?**

Ak človek žije v hriechu, deje sa niekoľko vecí voči Bohu:

1. **Hriech Boha zarmucuje**. Boh sa trápi hriechom človeka.
2. **Faktom o hriechu je, že** **spôsobuje vinu**. My sme vinní a my to v srdci vieme. My to vieme vo svojom vnútri, že sme vinní.
3. **Hriech nás oddeľuje od Boha**. V *Iz 59* je napísané, že Boh nie je hluchý, aby nás nepočul, keď k Nemu voláme, alebo Jeho ruka nie je krátka na spasenie, ale sú to naše neprávosti, ktoré nás oddelili od Boha.
4. Dôležitá vec: **hriech prináša súd**. *Mt 25,31-46*. Tam je konkrétne povedané, že Ježiš rozdeľoval ľudí, ktorí prišli pred neho na súd a podľa toho, ako žili, aký bol spôsob ich života, či sa k Nemu priblížili v chorých a núdznych a vo väzňoch a v cestujúcich.
5. Najdôležitejší fakt je, že **hriech zotročuje**. *Rim 6,16-23*. Celá táto stať hovorí o veľmi podstatnej veci, ktorú činí hriech: hriech ťa zotročí. Spomína sa aj v knihe *Ezechiel*: *”Duša, ktorá hreší, zomrie.”* Smrť je odplatou za hriech. Odplata je to, čo nám patrí.
6. V *2Kor* je napísané, že **hriech spôsobuje duchovnú slepotu**. V liste Títovi je napísané, že hriech nás robí nečestnými a že nám poškvrňuje svedomie. Ak máš v živote hriech, nejakým spôsobom ťa otvára k tomu, aby si začal robiť vo svojom živote kompromisy.

***Biblia* používa štyri výrazy pre hriech.**

1. Hriech je čosi ako **odchýlka od normálu (štandardu)**. Grécke slovo je “parabasis” a znamená to vybočenie z priamej línie, alebo prekročenie hranice. Čiže ak by človek kráčal rovno, to by bolo to správne a keď vybočí, tak to je hriech. Mzda toho je smrť. Keď netrafíš do cieľa, mzda toho je smrť.
2. Iný grécky výraz, ktorý hovorí o hriechu je **opis stavu**. To znamená ustálený stav hriechu, v ktorom je človek chytený ako v pasci. Niekedy o človeku, čo takto žije povieme, že je to bezbožník. To je človek, ktorý sa tak rozhodol žiť.
3. Ďalšia forma hriechu je **zámerná vzbura proti tomu, čo vieš, že máš urobiť ale urobíš to inak**. Na to je zase iný výraz: “anomia”, čo znamená bezzákonnosť alebo vzbura.
4. **Nečestné skutky alebo postoje**. Neustúpiš zo svojho postoja, hoci vieš, že ho máš zmeniť. To je použité v *Gn 19*, keď prišli do Sodomy anjeli vyviesť odtiaľ Lota a on ich skryl u seba doma. Muži toho mesta sa zhromaždili pretože s nimi chceli mať pohlavný styk.

**Hriech v sebe nesie to, že si: stratený, zničený alebo zlomený.**

* Musíme si byť vedomí, že sme zodpovední za svoje hriechy.
* Ak sme veriaci a rozhodli sme sa, že chceme nasledovať Ježiša Krista, musíme byť ochotní svoje hriechy pred Bohom spoznávať.
* Boh nám odhaľuje stále hlbšie a hlbšie naše vlastné vnútorné postoje, čistotu našich motívov a to je dobre.
* Boh nás chce usvedčovať a chce nás očisťovať.

**Verše na zapamätanie:**

**Rim 3,23:** ...veď všetci zhrešili a chýba im Božia sláva;

**Rim 6,23:** Lebo mzdou hriechu je smrť, ale Boží dar je večný život v Kristovi Ježišovi, našom Pánovi.

**Iz 53,6:** Všetci sme blúdili ako ovce, išli sme každý vlastnou cestou; a Pán na neho uvalil neprávosť nás všetkých.

**Jak 4,17:** Kto teda vie dobre robiť a nerobí, má hriech.

**1Jn 1,9:** Ale ak vyznávame svoje hriechy, on je verný a spravodlivý: odpustí nám hriechy a očistí nás od každej neprávosti.

**Kapitoly na čítanie:**

Gn 1.-4. kap.; Gn 19. kap.; Ž 51; 1Jn 1.-5. kap; Zjv 1.-3. kap

**Úloha: Prečítaj si otázku a napíš jednoduchú odpoveď.**

1. Čo sa tým myslí, keď je napísané, že všetci zhrešili?/Rim 3,23/
2. Aké dva hriechy nasledovali hneď potom, ako sa ľudia odvrátili od Boha?/Rim 1,21/
3. Aké to malo následky podľa Rim 1,21?
4. Napíšte 13 zlých vecí, ktoré vychádzajú zo srdca človeka?/Mk 7,21-22/
5. Ako Boh nazýva skutočnosť, keď môžeme urobiť niečo dobré a neurobíme to?/Jak 4,17/
6. Čo sa s nami deje, ak hovoríme, že sme bez hriechu?/1Jn 1,8/
7. Čoho sa dopúšťame voči Bohu, ak tvrdíme, že sme nezhrešili?/1Jn 1,10/
8. Aký dôsledok priniesol hriech do života celého ľudstva?/Rim 5,12/

/Rim 6,23/

/Jak 1,15/

9. Aký bude definitívny koniec všetkých hriešnikov/kam pôjdu hriešnici/, ktorí nečinia

pokánie? /Mt 25,41/

/Zj 20,12-15/

10. Vymenujte 8 typov ľudí, ktorí skončia v ohnivom jazere?/Zj 21,8/